Ara l-poster ... Pellegrinagg Redentur 10062018 Nhar il-Ħadd 10 ta' Ġunju filgħaxija, id-Djoċesi se torganizza pellegrinaġġ djoċesan għar-Redentur tal-Isla. Il-pellegrinaġġ se jkun immexxi mill-Isqof Mario Grech. Mal-wasla fil-Bażilika u Santwarju ta' Marija Bambina tal-Isla, Mons. Isqof se jmexxi Pontifikal Solenni fis-6.00pm u wara jmexxi l-purċissjoni bl-istatwa devota tar-Redentur, li lejha l-Għawdxin għandhom devozzjoni speċjali. Għal din l-okkazjoni, fuq talba tal-Arċipriet il-Kanonku Robin Camilleri, qed nistiednu: Lis-Saċerdoti biex jikkonċelebraw (ġibu magħhom alba u stola ħamra) Lill-Abbatini biex jilbsu (bl-abiti propji tagħhom) Lill-Fratelli (bil-konfratija u mozzetta) biex imbagħad jakkumpanjaw il-purċissjoni. Lill-Insara kollha li jixtiequ jiġu. Biex norganizzaw it-trasport miċ-Ċirkewwa għall-Isla, għandna bżonn inkunu nafu kemm ġejjin minn kull parroċċa-knisja sa MHUX AKTAR TARD MIT-TNEJN 4 TA' GUNJU. Se nitilqu mal-vapur tat-3.00pm biex naslu komdi fil-ħin u jkun hemm ċans, għal dawk li jixtiequ, li jinvistaw ir-Redentur. Niġu lura probabilment mal-vapur tal-11.05pm. Jintalab ħlas ta' €4 għat-trasport f'Malta, li ma jinkludix il-biljett tal-vapur u lanqas it-trasport f'Għawdex.
Pellegrinaġġ mid-Djoċesi ta' Għawdex għar-Redentur tal-Isla